CELEX: 32016D0265
Language: et
Date: 2016-02-25 00:00:00
Title: Komisjoni rakendusotsus (EL) 2016/265, 25. veebruar 2016, millega lubatakse kasutada MELCO mootor-generaatorit kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (EMPs kohaldatav tekst)

26.2.2016   
            
            
               ET
            
            
               Euroopa Liidu Teataja
            
            
               L 50/30
            
         KOMISJONI RAKENDUSOTSUS (EL) 2016/265,
   25. veebruar 2016,
   millega lubatakse kasutada MELCO mootor-generaatorit kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
   ning arvestades järgmist:
   
               (1)
            
            
               Tarnija Mitsubishi Electric Corporation (MELCO), keda Euroopa Liidus esindab Mitsubishi Electric Automotive Europe B.V. (edaspidi „taotleja”), esitas 27. mail 2015 taotluse, et saada heakskiit oma teisele uuenduslikule tehnoloogiale – MELCO mootor-generaatorile. Taotluse täielikkust hinnati kooskõlas komisjoni rakendusmääruse (EL) nr 725/2011 (2) artikliga 4. Leiti, et taotlus on täielik, ning kooskõlas kõnealuse määruse artikli 10 lõikega 2 algas ajavahemik taotluse hindamiseks komisjonis 28. mail 2015.
            
         
               (2)
            
            
               Taotlust hinnati kooskõlas määruse (EÜ) nr 443/2009 artikliga 12, rakendusmäärusega (EL) nr 725/2011 ja tehniliste suunistega, mille järgi koostatakse taotlused uudsete tehniliste lahenduste heakskiitmiseks vastavalt määrusele (EÜ) nr 443/2009 (3) (edaspidi „tehnilised suunised”). Taotluses esitatud teabest selgub, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on täidetud.
            
         
               (3)
            
            
               MELCO mootor-generaatori generaatorifunktsioon sarnaneb tavalise vahelduvvoolugeneraatori omale. Võrreldes võrdlusgeneraatoriga [määruses (EL) nr 725/2011 on termini „võrdlus-” asemel kasutatud terminit „kontroll-”] on staatori vaseskadu väiksem, kuna kasutatakse ülikõrge täiteteguriga staatorit, mis on valmistatud traadi ülikõrgtiheda mähkimise meetodil, ja uut kahekanalilist jahutamisstruktuuri. Ka staatori rauaskadu on väiksem, kuna selle südamiku valmistamisel on kasutatud õhukest ja kvaliteetset elektromagnetilist terast. Lisaks on väiksemad ka alaldamiskaod, kuna on kasutatud uut metalloksiidpooljuht-väljatransistormoodulit.
            
         
               (4)
            
            
               Taotleja on tõendanud vastavalt rakendusmääruse (EL) nr 725/2011 artikli 2 lõike 2 punktile a, et selliste sõiduautode osakaal, milles oli kasutatud kõnealuses taotluses kirjeldatud tüüpi mootor-generaatorit, ei ületanud 3 % võrdlusaastal 2009 registreeritud uutest sõiduautodest.
            
         
               (5)
            
            
               Selleks et määrata, kui palju CO2-heide väheneb seoses uudse tehnilise lahenduse kasutamisega, on vaja määratleda võrdlustehnoloogia, mida kasutatakse uudse tehnilise lahenduse kasuteguri võrdlemisel vastavalt rakendusmääruse (EL) nr 725/2011 artiklitele 5 ja 8. Vastavalt taotleja poolt valitud ja tehnilistes suunistes kirjeldatud lihtsustatud lähenemisviisile on asjakohane pidada võrdlustehnoloogiaks taotleja poolt nimetatud 67 % kasuteguriga 12 V vahelduvvoolugeneraatorit.
            
         
               (6)
            
            
               Taotleja on esitanud metoodika CO2-heite vähenemise mõõtmiseks ja arvutamiseks; selles on kasutatud valemeid, mis on kooskõlas tehnilistes suunistes tõhusaid generaatoreid käsitleva lihtsustatud lähenemisviisi puhul kirjeldatud valemitega. Statistilise olulisuse täpseks kindlaksmääramiseks tuleks valemis siiski arvesse võtta ka vajadust võrrelda mootor-generaatori massi ja võrdlusgeneraatori massi (7 kg). Selleks et tagada samade kaalutegurite ja kiiruspunktide kasutamine, peaks tootja vähenemise tõendamiseks esitama tõendid, et Melco mootor-generaatori kiirusevahemikud on kooskõlas vahelduvvoolugeneraatorite puhul kohaldatavatega. Selline katsemetoodika annab kontrollitavaid, korratavaid ja võrreldavaid tulemusi ning võimaldab vastavalt rakendusmääruse (EL) nr 725/2011 artiklile 6 suure statistilise olulisusega realistlikult tõendada CO2-heite vähendamist uudse tehnilise lahenduse kasutamisega.
            
         
               (7)
            
            
               Seda silmas pidades on taotleja piisavalt tõendanud, et uuendusliku tehnoloogia abil vähendatakse heidet vähemalt 1 g CO2/km.
            
         
               (8)
            
            
               Uudse tehnilise lahenduse kasutamisest tulenevat heite vähenemist võib osaliselt tõendada standardse katsetsükli abil ning rakendusmääruse (EL) nr 725/2011 artikli 11 kohaseks sertifitseerimiseks tuleks uuendusliku tehnoloogiaga varustatud sõiduki puhul tõendatav lõplik koguvähenemine seepärast määrata vastavalt kõnealuse rakendusmääruse artikli 8 lõike 2 teisele lõigule.
            
         
               (9)
            
            
               Taotluses esitatud järeldusi toetab kontrolliaruanne, mille on koostanud akrediteeritud tehniline teenistus UTAC – sõltumatu ja sertifitseeritud asutus.
            
         
               (10)
            
            
               Seega ei tohiks kõnealuse uudse tehnilise lahenduse heakskiitmisele olla vastuväiteid.
            
         
               (11)
            
            
               Selleks et määrata ökoinnovatsiooni üldkood, mida kasutatakse Euroopa Parlamendi ja nõukogu direktiivi 2007/46/EÜ (4) I, VIII ja IX lisale vastavates asjakohastes tüübikinnitusdokumentides, tuleks määrata individuaalne kood, mida kasutatakse käesoleva otsusega heakskiidetud uudse tehnilise lahenduse tähistamiseks,
            
         ON VASTU VÕTNUD KÄESOLEVA OTSUSE:
   Artikkel 1
   1.   Ettevõtjat Mitsubishi Electric Corporation (MELCO) Euroopa Liidus esindava Mitsubishi Electric Automotive Europe B.V. taotluses kirjeldatud MELCO mootor-generaator, mis on ette nähtud kasutamiseks M1 kategooria sõidukites, kiidetakse heaks kui uuenduslik tehnoloogia määruse (EÜ) nr 443/2009 artikli 12 tähenduses.
   2.   CO2-heite vähenemine, mis saavutatakse tänu lõikes 1 osutatud mootor-generaatori kasutamisele, tehakse kindlaks lisas sätestatud meetodi alusel.
   3.   Tüübikinnitusdokumentidesse kantav ökoinnovatsiooni kood, mida kasutatakse käesoleva otsusega heaks kiidetud uudse tehnilise lahenduse tähistamiseks, on „16”.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 25. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 140, 5.6.2009, lk 1.
   
      (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
   
      LISA
      1.   SISSEJUHATUS
      Selleks et teha kindlaks, kui palju CO2-heide väheneb seoses mootor-generaatori kasutamisega M1 kategooria sõidukis, tuleb täpsustada järgmist:
      
                  1)
               
               
                  katsetingimused;
               
            
                  2)
               
               
                  katseseadmed;
               
            
                  3)
               
               
                  uuendusliku tehnoloogia ja võrdlustehnoloogia tõhususe kindlaksmääramine;
               
            
                  4)
               
               
                  CO2-heite vähenemise arvutamine;
               
            
                  5)
               
               
                  statistilise vea ja tulemuste olulisuse arvutamine.
               
            2.   SÜMBOLID, PARAMEETRID JA ÜHIKUD
      
         Tähistused ladina tähtedega
      
      
                  
                     
               
               
                  –
               
               
                  CO2-heite vähenemine [g CO2/km]
               
            
                  CO2
                  
               
               
                  –
               
               
                  süsinikdioksiid
               
            
                  CF
               
               
                  –
               
               
                  ümberarvestustegur (l/100 km) – (g CO2/km) [gCO2/l] tabelist 3
               
            
                  h
               
               
                  –
               
               
                  sagedus tabelist 1
               
            
                  I
               
               
                  –
               
               
                  voolutugevus mõõtmisel [A]
               
            
                  m
               
               
                  –
               
               
                  mõõtmiste arv valimi kohta
               
            
                  M
               
               
                  –
               
               
                  pöördemoment [Nm]
               
            
                  n
               
               
                  –
               
               
                  pöörlemiskiirus [min– 1] tabelist 1
               
            
                  P
               
               
                  –
               
               
                  võimsus [W]
               
            
                  
                     
               
               
                  –
               
               
                  mootor-generaatori kasuteguri standardhälve [%]
               
            
                  
                     
               
               
                  –
               
               
                  mootor-generaatori kasuteguri keskväärtuse standardhälve [%]
               
            
                  
                     
               
               
                  –
               
               
                  CO2-heite vähenemise koondtulemuse standardhälve [g CO2/km]
               
            
                  U
               
               
                  –
               
               
                  pinge mõõtmisel [V]
               
            
                  v
               
               
                  –
               
               
                  keskmine sõidukiirus uues Euroopa sõidutsüklis (NEDC) [km/h]
               
            
                  VPe
                  
               
               
                  –
               
               
                  efektiivvõimsuse kulu [l/kWh] tabelist 2
               
            
                  
                     
               
               
                  –
               
               
                  mõju, mida avaldab arvutatud CO2-heite vähenemisele mootor-generaatori kasutegur
               
            
         Tähistused kreeka tähtedega
      
      
                  Δ
               
               
                  –
               
               
                  vahe
               
            
                  ηB
                  
               
               
                  –
               
               
                  võrdlusgeneraatori kasutegur [%]
               
            
                  ηMG
                  
               
               
                  –
               
               
                  mootor-generaatori kasutegur [%]
               
            
                  
                     
               
               
                  –
               
               
                  mootor-generaatori keskmine kasutegur tööpunktis i [%]
               
            
         Allindeksid
      
      Indeks (i) osutab tööpunktile
      Indeks (j) osutab valimi mõõtmisele
      
                  MG
               
               
                  –
               
               
                  mootor-generaator
               
            
                  m
               
               
                  –
               
               
                  mehaaniline
               
            
                  RW
               
               
                  –
               
               
                  tegelikes sõidutingimustes
               
            
                  TA
               
               
                  –
               
               
                  tüübikinnitustingimustes
               
            
                  B
               
               
                  –
               
               
                  võrdlusväärtus
               
            3.   KATSETINGIMUSED
      Katsetingimused peavad vastama standardi ISO 8854:2012 (1) nõuetele.
      4.   KATSESEADMED
      Katseseadmed peavad vastama standardi ISO 8854:2012 (1) nõuetele.
      5.   MÕÕTMISED JA KASUTEGURI MÄÄRAMINE
      Mootor-generaatori kasutegur, välja arvatud käesolevas lõikes sätestatud elemendid, määratakse kindlaks vastavalt ISO standardile 8854:2012.
      Tüübikinnitusasutusele tuleb esitada tõendid, et mootor-generaatori pöörete vahemik on kooskõlas allpool kirjeldatuga. Mõõtmine viiakse läbi erinevates tööpunktides i (tabelist 1). Mootor-generaatori voolutugevuseks loetakse pool kõigi tööpunktide nimivoolust. Kõigil kiirustel hoitakse mootor-generaatori pinge ja väljundvool konstantsena (pinge 14,3 V).
      
         Tabel 1
      
      
         Tööpunktid
      
      
                  Tööpunkt
                  i
               
               
                  Stabiliseerumisaeg
                  [s]
               
               
                  Pöörlemiskiirus
                  ni [min– 1]
               
               
                  Sagedus
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Kasutegur arvutatakse valemi 1 kohaselt.
      
         Valem 1
      
      
         
      Kõiki kasuteguri mõõtmisi tehakse järjestikku vähemalt viis (5) korda. Välja tuleb arvutada mõõtmiste keskmine igas tööpunktis ().
      Mootor-generaatori kasutegur (ηMG) arvutatakse valemi 2 kohaselt.
      
         Valem 2
      
      
         
      Mootor-generaator aitab säästa mehaanilist energiat tegelikes sõidutingimustes (ΔPmRW) ja tüübikinnitustingimustes (ΔPmTA) vastavalt valemile 3,
      
         valem 3
      
      ΔPm = ΔPmRW – ΔPmTA
      
      milles mehaanilise energia sääst tegelikes sõidutingimustes (ΔPmRW) arvutatakse vastavalt valemile 4 ja mehaanilise energia sääst tüübikinnitustingimustes (ΔPmTA) vastavalt valemile 5.
      
         Valem 4
      
      
         
      
         Valem 5
      
      
         
      milles
      
                  PRW
                  
               
               
                  :
               
               
                  võimsustarve tegelikes sõidutingimustes [W], mis on 750W
               
            
                  PTA
                  
               
               
                  :
               
               
                  võimsustarve tüübikinnitustingimustes [W], mis on 350 W
               
            
                  ηB
                  
               
               
                  :
               
               
                  võrdlusgeneraatori kasutegur [%], mis on 67 %
               
            6.   CO2-HEITE VÄHENEMISE ARVUTAMINE
      Mootor-generaatoriga seotud CO2-heite vähenemine arvutatakse järgmise valemi abil.
      
         Valem 6
      
      
         
      milles
      
                  v
               
               
                  :
               
               
                  Euroopa uue sõidutsükli keskmine sõidukiirus [km/h], milleks on 33,58 km/h
               
            
                  VPe
                  
               
               
                  :
               
               
                  efektiivvõimsuse kulu [l/kWh] järgnevast tabelist 2
                  
                     Tabel 2
                  
                  
                     Efektiivvõimsuse kulu
                  
                  
                              Mootoritüüp
                           
                           
                              Efektiivvõimsuse kulu (VPe)
                              [l/kWh]
                           
                        
                              Bensiin
                           
                           
                              0,264
                           
                        
                              Turbobensiin
                           
                           
                              0,280
                           
                        
                              Diislikütus
                           
                           
                              0,220
                           
                        
            
                  ÜT
               
               
                  :
               
               
                  ümberarvestustegur (l/100 km) – (g CO2/km) [gCO2/l] järgnevast tabelist 3
                  
                     Tabel 3
                  
                  
                     Kütuse ümberarvestustegur
                  
                  
                              Kütuseliik
                           
                           
                              Ümberarvestustegur (l/100 km) – (g CO2/km) (ÜT)
                              [gCO2/l]
                           
                        
                              Bensiin
                           
                           
                              2 330
                           
                        
                              Diislikütus
                           
                           
                              2 640
                           
                        
            7.   STATISTILISE VEA ARVUTAMINE
      Mõõtmisest tingitud statistilised vead katsetulemustes kvantifitseeritakse. Iga tööpunkti kohta arvutatakse standardhälve, milleks kasutatakse järgmist valemit:
      
         valem 7
      
      
         
      Mootor-generaatori kasuteguri väärtuse standardhälve () arvutatakse vastavalt valemile 8:
      
         valem 8
      
      
         
      Mootor-generaatori kasuteguri standardhälve () põhjustab vea CO2-heite vähenemises (). Kõnealune viga arvutatakse vastavalt valemile 9:
      
         valem 9
      
      
         
      8.   STATISTILINE OLULISUS
      Igat tüüpi, varianti ja versiooni sõiduki puhul, mis on varustatud mootor-generaatoriga, tuleb tõendada, et vastavalt valemile 9 arvutatud CO2-heite vähenemise väärtuse viga ei ole suurem kui CO2-heite koguvähenemise ja määruse (EL) nr 725/2011 artikli 9 lõikes 1 määratletud vähenemise miinimumtaseme vahe (vt valem (10)).
      
         Valem 10
      
      
         
      milles:
      
                  ML
               
               
                  :
               
               
                  minimaalne läviväärtus [gCO2/km], mis on 1 gCO2/km
               
            
                  
                     
               
               
                  :
               
               
                  CO2-heite parandustegur mootor-generaatori ja võrdlusgeneraatori masside positiivse vahe tõttu.  puhul kasutatakse tabelis 4 esitatud andmeid.
                  
                     Tabel 4
                  
                  
                     CO2-heite parandustegur lisamassi tõttu
                  
                  
                              Kütuseliik
                           
                           
                              CO2-heite parandustegur lisamassi tõttu ()
                              [g CO2/km]
                           
                        
                              Bensiin
                           
                           
                              0,0277 · Δm
                           
                        
                              Diislikütus
                           
                           
                              0,0383 · Δm
                           
                        
            Tabelis 4 Δm on esitatud mootor-generaatori paigaldamisest tulenev lisamass. See on mootor-generaatori ja võrdlusgeneraatori masside positiivne vahe. Võrdlusgeneraatori mass on 7 kg.
      9.   SÕIDUKITELE PAIGALDATAV MOOTOR-GENERAATOR
      Tüübikinnitusasutus tõendab CO2-heite vähenemist mootor-generaatori ja võrdlusgeneraatori mõõtmiste põhjal, kasutades käesolevas lisas määratletud katsemetoodikat. Kui CO2-heite vähenemine on väiksem kui artikli 9 lõikes 1 määratletud miinimummäär, kohaldatakse määruse (EL) nr 725/2011 artikli 11 lõike 2 teist lõiku.
      
         (1)  ISO 8854:2012 Road vehicles – Alternators with regulators – Test methods and general requirements (Maanteesõidukid. Regulaatoritega vahelduvvoolugeneraatorid. Katsemetoodika ja üldnõuded).
      Viitenumber ISO 8854:2012, avaldatud 1. juunil 2012.